## De personlige pronominers former

De forskellige former (kasus) bruges til forskellige led i sætningen.

Ubundet betyder, at pronomenet ikke er bundet til en fast plads ved verballeddet.

Bundet betyder, at pronomenet er bundet til en fast plads ved verballeddet.

**

Efter præpositionen **con** (med) er der særlige former af pronominerne i 1. og 2. person singualris: **migo** (mig) og ***tigo*** (dig).

De skrives **altid** sammen med **con**til ét ord: **conmigo** (med mig) og **contigo** (med dig).

## Fra substantiv til pronomen

Pronominer bruges til at nævne personer eller ting uden at sige deres navne. For eksempel:

|  |  |
| --- | --- |
| **Nicolás** vive en Chile | ***Nicolás****bor i Chile* |
| **Él** vive en Chile | ***Han****bor i Chile* |

**Él** (= ***han***) er et pronomen. Da **él** er subjekt i sætningen, hedder pronominet *subjektspronomen.* På spansk bruges subjektspronomen sjældent, da verbets endelse viser, hvilken person det er.

Prøv nu at se følgende sætninger:

|  |  |
| --- | --- |
| Sofía ayuda **a Nicolás** | *Sofía hjælper* ***Nicolás*** |
| Sofía **lo** ayuda | *Sofía hjælper* ***ham*** |

**Lo** (= ***ham***) er et pronomen. Da **lo** er direkte objekt i sætningen, hedder pronominet *direkte objektspronomen*

OBS. Husk forskellen på dansk og spansk ved pronominets placering.

Observér til sidst disse sætninger:

|  |  |
| --- | --- |
| Nicolás da un beso **a Maribel** | *Nicolás giver* ***Maribel****et kys* |
| Nicolás **le** da un beso | *Nicolás giver* ***hende****et kys* |

**Le** (= ***hende***) er et pronomen. Da **le** er indirekte objekt i sætningen, hedder pronominet *indirekte objektspronomen*

Når du skal løse en opgave med pronominer, skal du huske disse **to trin**:

* *Valg af det korrekte pronomen (subjekt, direkte objekt eller* *indirekte objekt)*
* *Placering af pronominet*

For eksempel skal du i følgende sætning erstatte det direkte objekt **un disco** med det korrekte pronomen:



Med andre ord: Du skal huske at vælge det korrekte pronomen, og at de direkte og indirekte objektspronominer altid placeres **foran** det bøjede verbum.

## Mere om objektspronominernes placering

**Det direkte og indirekte objektspronomen sættes bag på infinitiv og gerundium**

Når infinitiv og gerundium bruges i verbalkæder og verbalperifraser, kan det direkte og indirekte objektspronomen skrives direkte bag på infinitiv eller gerundium. Men det er lige så korrekt at sætte pronomenet foran det personbøjede verbum efter hovedreglen.

|  |  |  |
| --- | --- | --- |
| **Med infinitiv:****Indirekte objekt** |   |   |
| ***Te***quiero contar el secreto. | > | Quiero contar***te***el secreto. |
| Jeg vil fortælle **dig** hemmeligheden.**Direkte objekt** | > | Jeg vil fortælle **dig** hemmeligheden. |
| ***Lo*** *quiero contar a mi amigo.*Jeg vil fortælle min ven **den** | >> | *Quiero contar****lo*** *a mi amigo.*Jeg vil fortælle min ven **den** |
| **Med gerundium:****Indirekte objekt** |   |  |
| ***Le***estoy explicando el caso. | > | ***E***stoy explicándo***le***el caso. |
| Jeg sidder og forklarer **hende** sagen. | > | Jeg sidder og forklarer **hende** sagen. |

**Direkte objekt**

|  |  |  |
| --- | --- | --- |
| ***Lo***estoy explicando a mi amiga. | > | ***E***stoy explicándo**lo** a mi amiga. |
| Jeg sidder og forklarer **den** til min veninde. | > | Jeg sidder og forklarer **den** til min veninde. |

**Indirekte objekt kommer før direkte, når begge er pronominer**

Både direkte og indirekte objekt kan være pronominer i samme sætning. Når de begge er personlige pronominer, skal **det indirekte objekthensynsleddet komme før det direkte objekt**:

|  |  |  |  |
| --- | --- | --- | --- |
| **Eksempel:** | ***Me******lo***das. |   | Du giver **mig** **det**. |

Nægtelsen **no** (ikke) placeres foran begge [pronominer/stedord.

|  |  |  |  |
| --- | --- | --- | --- |
| **Eksempel:** | ***No******me******lo***das. |   | Du giver **mig det** **ikke** |

##

**Det indirekte objekt bliver til 'se', når begge pronominer er 3. person**

De indirekte objektspronominerne i 3. person – **le** og **les** – bliver til **se**, når det direkte objektspronomen også er 3. person – **lo**, **la**, **los** eller **las**.

Både direkte og indirekte objekt laves om til et pronomen i 3. person.

|  |  |  |  |
| --- | --- | --- | --- |
| **Eksempel:** | Doy***el regalo******a******Juan***. |   | ***Se******lo***doy. |
|   |   |   |   |
|   | Jeg giver **Juan** **gaven**. |   | Jeg giver **ham** **den**. |

Det er umuligt at have to objektspronominer, som begge begynder med l-.

Det forreste skal**altid laves om til se** – uanset om skulle have været le eller les.